Diari Oficial de la Generalitat Valenciana


Sumari del DOGV 6582, del 08-08-2011 (2011/8192)

Notificació de la sentència dictada en el procediment de divorci contenciós número 137/2007.
--------------------------------------------------------------------------------------------

### Dades del document

Número de DOGV
:   6582

Data del DOGV
:   08-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8192


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el procediment de divorci contenciós número 137/2007. [2011/8192]  
Divorci contenciós 000137/2007-A  
De: Carmen Burriel Morillas.  
Procuradora: Ernestina Piera Carrascosa.  
Contra: Karl Schitt i Ministeri Fiscal.  
Procurador/a: -  
Notificació sentència  
En aquest procediment de divorci contenciós número 137/2007, seguit a instàncies de Carmen Burriel Morillas, representada per la procuradora dels tribunals la senyora Piera Carrascosa, contra Karl Schitt, i sent-ne part el Ministeri Fiscal, s'ha dictat la sentència, que té la dispositiva que, literalment, és com segueix:  
«Dispositiva  
Estime la demanda de divorci formulada per la procuradora Ernestina Piera, en representació de Carmen Burriel Morillas contra Karl Schitt, i declare dissolt per divorci el matrimoni celebrat entre ambdós, amb les mesures següents:  
1r. Els cònjuges podran viure separats i cessa la presumpció de convivència conjugal.   
2n. Queden revocats els consentiments i poders que qualsevol dels cònjuges haja atorgat a l'altre.  
Així mateix, llevat d'un pacte en sentit contrari, cessa la possibilitat de vincular els béns privatius de l'altre cònjuge en l'exercici de la potestat domèstica.  
A aquests efectes, qualsevol de les parts podrà instar l'oportuna anotació al Registre Civil i, si s'escau, en els de la propietat i mercantil.  
Pel que fa a la resta, pertoca disposar el que s'ha sol·licitat en la demanda de divorci, així:   
- El domicili conjugal s'atribueix a l'esposa, i s'entén per aquest el lloc situat a la localitat de Sueca, carrer de l'Escriptor Marià Serrano, número 32, 3r, porta 3.  
- Amb relació al fill menor, s'atribuirà a la mare la guarda i custòdia d'aquest, sent-ne la pàtria potestat compartida.  
- El règim de vistes a què tindrà dret el progenitor no custodi serà el d'un cap de setmana de cada mes que els pares assenyalen de comú acord. El menor l'haurà d'arreplegar el pare o familiar autoritzat per aquest, al domicili matern, o bé, el menor es traslladarà a Alemanya. Aquest termini comptarà des del divendres a les 18.00 hores fins al diumenge a les 20.00 hores, els ponts s'uniran al cap de setmana del progenitor al qual li corresponga la companyia del menor.  
  
Així mateix, li correspondrà a Karl Schitt gaudir de la companyia del menor la meitat de les vacances escolars de Falles, Setmana Santa i Pasqua, així com estiu i Nadal. L'elecció li correspondrà al pare els anys parells i a la mare els anys senars. Pel que fa a les vacances d'estiu, el menor alternarà la seua estada amb els seus progenitors per períodes iguals de 30 dies durant els mesos de juliol i agost. Quant al període de Nadal, s'entén que aquest comprén des del dia 22 de desembre fins al 6 de gener, ambdós inclosos. La meitat d'aquests períodes s'alternaran per anys successius.  
- De qualsevol manera, el règim de visites establit serà el més flexible en vista de les circumstàncies especials del cas, així com els progenitors es podran posar en contacte en tot moment amb el menor, quan no el tinguen amb ells, telefònicament sempre que no s'altere la vida quotidiana del xiquet.  
- Els pares facilitaran la comunicació entre els seus fills i l'altre progenitor quan es troben en companyia seua, així com amb els respectius familiars, amb acord en aquelles decisions que puguen afectar substancialment els menors.  
- S'estableix una pensió d'aliments de 300 euros, mensuals, que s'actualitzarà anualment de conformitat amb l'IPC anual, i que Karl Schitt haurà de pagar en el compte corrent que Carmen Burriel Morillas assenyale, dins dels cinc primers dies de cada mes.  
- Igualment s'estableix que les despeses extraordinàries del menor seran sufragades a mitges entre ambdós progenitors, molt especialment aquelles que es deriven de malaltia o assistència sociosanitària, medicofarmacèutica o d'educació, així tractaments mèdics oftalmològics i ortodòncies i també totes aquelles despeses derivades de la formació o educació del fill menor.  
- Tot això fins que el fill convisca al domicili familiar, depenent econòmicament dels progenitors, i, en tot cas, fins als 27 anys.  
  
Tot això, sense fer declaració de costes.  
Notifiqueu aquesta resolució a les parts i feu-los saber que contra aquesta hi poden formular un recurs d'apel·lació davant l'Audiència Provincial, que, si escau, s'haurà de presentar en aquest Jutjat en el termini dels cinc dies següents als de la notificació.  
Una vegada que siga ferma aquesta sentència, expediu-ne una testimoniança que es remetrà al registre civil on conste inscrita la celebració del matrimoni, a les finalitats que pertoque.  
Expediu i uniu una testimoniança d'aquesta resolució a les actuacions, i incloeu-ne l'original en el llibre de sentències d'aquest Jutjat.  
Aquesta és la meua sentència, que pronuncie, mane i firme».  
Publicació. La resolució anterior l'ha llegida i publicada la jutgessa que la ratifica, mentre estava celebrant audiència pública en el dia de la seua data; en done fe.  
I atés que el demandat esmentat, Karl Schitt, es troba en parador desconegut, expedisc aquest edicte a fi que valga de notificació de forma deguda.  
El portador d'aquest edicte està facultat àmpliament per a intervindre en la seua gestió i curs.  
  
Sueca, 13 de maig de 2011.- La secretària judicial: Rosa María Pérez Martí.